Yhdysvaltain Grand Prix 2005

Vuoden 2005 Yhdysvaltain Grand Prix oli 17.–19. kesäkuuta 2005 Indianapolisin radalla käyty Formula 1 -osakilpailu, joka lienee yksi merkillisimmistä F1-osakilpailuista koskaan. Seitsemän Michelinin renkaita käyttävää tallia ja yhteensä 14 kuljettajaa ajoivat sunnuntain kilpailussa vain lämmittelykierroksen, jonka jälkeen he vetäytyivät radalta.http://www.f1-forum.fi/uutiset/?n=2005-6/5726  Syynä olivat Michelinin renkaat, joiden turvallisuutta ei pystytty takaamaan. Kaudella 2005 oli voimassa renkaanvaihdot kieltävä sääntö.

 Vapaat harjoitukset 
Rengassotku käynnistyi perjantain vapaissa harjoituksissa, kun Michelinin renkaita käyttävän Toyota-tallin testikuljettaja Ricardo Zonta ja kilpakuljettaja Ralf Schumacher ajoivat ulos radalta renkaan hajottua. Ralf Schumacherin rengasrikko sattui lähes samalla tavalla kuin viime vuoden kilpailussa ovaalikaarteessa, mutta tällä kertaa hän selvisi lievemmillä vammoilla. Michelin ei saanut selville rengasrikkojen syytä ja kehotti kaikkia sen talleja – BARia, Renault’ta, McLarenia, Williamsia, Sauberia, Toyotaa ja Red Bull Racingiä – vetäytymään kilpailusta, jollei rengasvalmistaja saa toimitettua turvallisia renkaita paikalle tai jollei radan ovaalikaarteeseen rakenneta väliaikaista shikaania.

 Aika-ajot 
Aika-ajot ajettiin normaalisti, ja Jarno Trulli otti paalupaikan ennen Kimi Räikköstä.

 Kilpailu 
Kaikki tallit ajoivat lämmittelykierroksensa läpi, mutta Michelinin kilpailukielto talleilleen säilyi. Michelin, sen renkaita käyttävät tallit ja kansainvälinen autourheiluliitto FIA selvittelivät sotkua ennen kilpailua, mutta ratkaisua ei löytynyt, minkä takia kaikki Michelin-tallit vetäytyivät radalta lämmittelykierroksella turvallisuuden vuoksi. Radalle jäi vain kolme Bridgestonen renkaita käyttävää tallia: Ferrari, Jordan ja Minardi. Paikan päälle saapunut yhdysvaltalaisyleisö osoitti asiasta mieltään mm. heittämällä pulloja radalle.

Kilpailu päättyi Ferrarin kaksoisvoittoon Michael Schumacherin voittaessa kilpailun.

 Kilpailun jälkeen 
Rengasvalmistaja Michelinin lisäksi tapauksesta on syytetty FIAa, joka ei suostunut uusiin renkaisiin vaihtamiseen tai shikaanin rakentamiseen, jolloin Michelinin renkaita käyttävien tallien oli pakko vetäytyä kilpailusta. Tapauksen johdosta kilpailujen järjestäminen jatkossa Indianapolisissa tai Yhdysvalloissa ylipäänsä oli hetken aikaa epävarmaa. Vaikka kilpailu ajettiin normaalisti jälleen kaudella 2006, F1:n maine sai Yhdysvalloissa kuitenkin tuntuvan kolauksen ja jälkipyykkiä tapauksesta käytiin pitkään.

Syy, miksi Bridgestonen renkaat kestivät kilpailun mutta Michelinin eivät, johtui siitä, että Indianapolisin asfaltti oli uusittu vuoden 2005 alussa. Päällystystyössä käytettiin timanttihiontaa, joka teki radasta tasaisen, mutta samalla teki siitä renkaille todella raskaan etenkin ovaalikaarteissa. Ennen Formula 1 -kisaa Indianapoliksessa ajettiin Indianapolis 500 -kisa, jossa autot käyttivät Bridgestonen tytäryhtiön Firestonen renkaita, ja ne kestivät hyvin. Näin ollen Bridgestonella oli käytössä Firestonen data rengaskestävyydestä, jota Michelinilla ei ollut.

 Tulokset 
 Sija Nro Kuljettaja Talli Kierrokset Aika/keskeytys Lähtöruutu Pisteet 1. 1  Michael Schumacher Ferrari 73 1.29.43,181 5. 10 2. 2.  Rubens Barrichello Ferrari 73 +1,522 7. 8 3. 18  Tiago Monteiro Jordan-Toyota 72 +1 krs. 17. 6 4. 19  Narain Karthikeyan Jordan-Toyota 72 +1 krs. 19. 5 5. 21  Christijan Albers Minardi-Cosworth 71 +2 krs. 18. 4 6. 20  Patrick Friesacher Minardi-Cosworth 71 +2 krs. 20. 3 DNS 16  Jarno Trulli Toyota 0 Vetäytyi 1. DNS 9  Kimi Räikkönen McLaren-Mercedes 0 Vetäytyi 2. DNS 3  Jenson Button BAR-Honda 0 Vetäytyi 3. DNS 6  Giancarlo Fisichella Renault 0 Vetäytyi 4. DNS 5  Fernando Alonso Renault 0 Vetäytyi 6. DNS 4  Takuma Satō BAR-Honda 0 Vetäytyi 8. DNS 7  Mark Webber Williams-BMW 0 Vetäytyi 9. DNS 12  Felipe Massa Sauber-Petronas 0 Vetäytyi 10. DNS 10  Juan Pablo Montoya McLaren-Mercedes 0 Vetäytyi 11. DNS 11  Jacques Villeneuve Sauber-Petronas 0 Vetäytyi 12. DNS 17  Ricardo Zonta Toyota 0 Vetäytyi 13. DNS 15  Christian Klien Red Bull-Cosworth 0 Vetäytyi 14. DNS 8  Nick Heidfeld Williams-BMW 0 Vetäytyi 15. DNS 14  David Coulthard Red Bull-Cosworth 0 Vetäytyi 16.

 Muuta 
Tiago Monteiron uran ainoa palkintopallisijoitus sekä Jordan-tallin viimeinen palkintosija.
Narain Karthikeyanin, Christijan Albersin ja Patrick Friesacherin ainoat MM-pisteet

 Lähteet 

Luokka:Formula 1 -kausi 2005
Luokka:Yhdysvaltain Grand Prix